ประจำเดือนมาครั้งสุดท้ายวันที่ 11 พ.ค. ค่ะ ไข่ตกประมาณวันที่ 31 พ.ค. ตรวจการตั้งครรภ์วันที่ 22 มิ.ย. ขึ้น 2 ขีดค่ะ แต่วันที่ 3 ก.ค. ประจำเดือนมาค่ะ แบบนี้จะแท้งมั้ยคะ
สวัสดีค่ะ หากประจำเดือนครั้งสุดท้ายมาเมื่อวันที่ 11 พ.ค. และในเดือน มิ.ย. ประจำเดือนไม่มา หากได้ตรวจหาการตั้งครรภ์อย่างถูกต้องในวันที่ 22 มิ.ย. แล้วขึ้นขีดที่ 2 ชัดเจน ก็แสดงว่ามีการตั้งครรภ์เกิดขึ้นค่ะ ดังนั้นการมีเลือดออกในวันที่ 3 ก.ค. จึงน่าจะเกิดจากภาวะแทรกซ้อนของการตั้งครรภ์ต่างๆ เช่น แท้งคุกคาม ท้องนอกมดลูก เป็นต้น แนะนำควรรีบไปปพบสูติ-นรีแพทย์ว่าเกิดจากสาเหตุใด จะได้รักษาได้ทันท่วงทีค่ะในเบื้องต้น ก็ควรงดการทำงานหนักต่างๆ ไม่ออกกำลังกาย ไม่ยกของหนัก ไม่วิ่ง ไม่เดินมากไป ไม่ควรเดินทางไปไหน โดยเฉพาะไม่ควรนั่งมอเตอร์ไซด์ พยายามนอนพักผ่อนเยอะๆ ไม่เครียด ทานเฉพาะอาหารที่มีประโยชน์ ไม่ดื่ม ชา กาแฟ โกโก้ และแอลกอฮอล์ เป็นต้น